钦定古今图书集成/历象汇编/历法典/第114卷 > 《算法统宗二》 > 图
## 钦定古今图书集成/历象汇编/历法典/第114卷 > 《算法统宗二》 > 图

还原。〈隔二位乘。〉

五。

加法

凡乘法首位有一数者，用此置所有物为实，以所求
价为法加之。然加法不用首位一数，只以次位馀数
加之。言十就身，加十言如。次位加如，亦从末位算起，
用减法还原。

歌曰

加法仍从下位，先如因位，数或多焉，十归本位，零居
次，一外添加法更元。

假如今有珍珠二百六十八颗，每颗价银一两一钱，
问该银若干？

答曰：“二百九十四两八钱。”

法曰：置珠为实，以每颗价除价首一两，只以次价一
钱为法，从末位加起，次第而上，定位只认颗。本位
定两，十颗上定十两，百颗上定百两。所谓“加减只须
认本位”也。馀仿此。